Държавен вестник, бр. 38, 2011 г., стр. 103

БРОЙ  38	
Д Ъ Р Ж А В Е Н  В Е С Т Н И К 	
СТР.  103  
(2) За установени пропуски и нарушения 
проверяващият докладва своевременно по 
служебен ред с цел предприемане мерки за 
тяхното отстраняване.
Раздел II
Отчетност на конвойната дейност
Чл. 41. За отчетност на конвойната дейност 
се водят и съхраняват:
1. книга за конвойната дейност (приложе­
ние № 8);
2. разписките за предадени конвоирани 
лица от други звена на МВР или държавни 
органи, указани от възложителя на конвоя 
(приложение № 9);
3. списък на служителите, на които се 
възлага извършването на конвойна дейност 
по чл. 10, ал. 3 и 4;
4. заповедите за конвоиране по чл. 29, ал. 2 
(приложение № 5);
5. седмичен или месечен график и ежед­
невна ведомост;
6. заповедите по чл. 19 и документите по 
чл. 20 за организиране на конвойната дейност 
на звеното;
7. книга за отразяване резултатите от про­
верките на конвойната дейност;
8. книга за заявките за конвоиране на лица 
и оказване на съдействие на конвойния наряд 
(приложение № 1) – само за конвойните звена;
9. графиците по чл. 33, ал. 1.
ДОПЪЛНИТЕЛНА РАЗПОРЕДБА
§ 1. По смисъла на тази инструкция:
1. „Конвоен наряд“ е един или повече слу­
жители на МВР с полицейски правомощия, 
на които е разпоредено по служебен ред из­
пълнението на задачи по конвоиране на лица.
2. „Маршрут“ е пътят, по който се извършва 
конвоирането.
3. „Пост“ е място или участък от тери­
торията с определени граници, на която 
назначеният в наряд служител изпълнява 
възложените му задачи.
4. „Конвоирани лица“ са тези лица, които 
са конвоирани по реда и при условията на тази 
инструкция, вписани са в книгата за конвойна 
дейност (приложение № 8) и по отношение 
на които е отдадена заповед за конвоиране 
(приложение № 5).
5. „Близки отношения с конвоираните лица“ 
са такива отношения, които биха поставили 
под основателно съмнение безпристрастното 
изпълнение на служебните задължения на 
служители от конвойния наряд.
6. „Допълнителни обстоятелства“ са такива 
настъпили условия, събития и факти по време 
на планиране и реализиране на конвоирането, 
които не налагат вземане на допълнителни 
мерки от организационен характер, но следва 
да се имат предвид от конвоиращия, както 
и от другите конвойни наряди, които ще 
приемат конвоираното лице/конвоираните 
лица при етапно или директно конвоиране. 
Допълнителни обстоятелства могат да бъдат: 
закъснение в графика на движение на полз­
вания транспорт; симптоми за влошаване 
здравословното състояние на конвоирания; 
промяна в поведението на някой от конвоира­
ните; други случаи, при които не се налага 
прекъсване или усилване на конвоя.
7. „Достатъчно данни, че конвоирането 
може да бъде осуетено“ са налице при постъ­
пила писмена информация по служебен ред, 
че конвоираният подготвя (е подготвил) са­
мостоятелно или чрез трети лица бягството си 
или възпрепятстване на неговото конвоиране, 
както и други случаи, при които се застрашават 
животът и здравето на конвоирания и конво­
иращите от други лица. Достатъчно данни ще 
са налице и в случаите, когато конвойният 
наряд е получил такава информация по време 
на конвоиране от някой от конвоираните лица, 
по служебен път, чрез средствата за връзка 
или от други служители на МВР, както и от 
трети лица. При достатъчно данни се органи­
зират и реализират конкретни мероприятия 
за осигуряване охрана и изолация с цел за­
пазване живота и здравето на конвоираните и 
конвоиращите, като в тези случаи се извършва 
оценка за целесъобразността от започването 
на планирано конвоиране, увеличаване броя 
на конвоиращите, промяна на маршрута или 
прекратяване на извършващо се конвоиране, 
когато информацията е получена след него­
вото започване.
8. „Извънредна ситуация“ е налице при 
настъпване на условия, събития и факти в 
определен район, зона, място или област, 
свързани с усложняване на оперативната об­
становка, при което е необходимо набелязване 
и реализиране на допълнителни мероприятия 
от организационен и изпълнителски характер 
за изпълнение на поставената задача.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Тази инструкция се издава на основа­
ние чл. 59, ал. 1 от Правилника за прилагане 
на Закона за Министерството на вътрешните 
работи. 
§ 3. В тримесечен срок след влизане в 
сила на инструкцията директорите на ГДОП, 
ГДГП, ГДКП и ГДБОП утвърждават общи 
методически указания за прилагането є.
§ 4. Изпълнението на инструкцията се въз­
лага на директорите на ГДОП, ГДГП, ГДКП, 
ГДБОП, СДВР и ОДМВР.
§ 5. Контролът по изпълнението на инструк­
цията се възлага на главния секретар на МВР.
§ 6. Инструкцията влиза в сила от 1 юни 
2011 г.
Министър: Цв. Цветанов